**ZAPISNIK**

**22. seje sveta Krajevne skupnosti Nova Gorica, ki je bila 22. oktobra 2024, ob 19.00 v prostorih Krajevne skupnosti, Erjavčeva ulica 4, Nova Gorica**

**Prisotni:** Valter Adamič, Radovan Ličen, Oton Mozetič, Bojan Horvat, Gregor Humar, Mateja Humar, Ingrid Černe, Vesna Vitez, Sanja Markočič, Iztok Nemec

**Odsotni-opravičeni**: Neli Skočaj, Darija Bratina, Irena Jevšček

**Predlog Dnevnega reda:**

1. Pregled in potrditev zapisnika 21. redne seje (zapisnika ni v arhivu)
2. Potrditev dopisne seje – Mnenje Izzy Doner Kebab
3. Občinska celostna prometna strategija; poročilo s predstavitve oz. delavnice
4. Program prireditev v okviru EPK 2025
5. Potrditev naročilnic in pogodb
6. Vprašanje in pobude, razno

Predsednik sveta je preveril navzočnost. Seja je sklepčna. Predlog dnevnega reda in predlog da je zapisnikar seje Radovan Ličen sta soglasno sprejeta.

**Ad1)**

Pregled in potrditev zapisnika 21. redne seje

Na zapisnik 21. seje ni bilo pripomb.

**Sklep 1.1: Sprejme se zapisnik 21. redne seje Sveta KS Nova Gorica, ki je bila 30.9.2024.**

Sklep je bil soglasno sprejet.

**Ad 2)**

Potrditev dopisne seje – Mnenje Izzy Doner Kebab

Potrdi se sklep izoblikovan na dopisni seji.

**Sklep 2.1: Gostinskemu lokalu Izzy Doner Kebab dajeSvet KS Nova Gorica pozitivno mnenje za obratovanje v podaljšanem času, kot je naveden v vlogi.**

Sklep je bil soglasno sprejet.

**Ad3)**

Občinska celostna prometna strategija; poročilo s predstavitve oz. delavnice

Delavnice o celostni prometni strategiji, ki je bila dne 8.10.2024 v veliki sejni dvorani MONG se je udeležil Oton Mozetič, ki je podal mnenje, da delavnica ni podala novih pogledov na problematiko in ni izpolnila pričakovanj. Na konkretna vprašanja sodelujoči niso dobili odgovorov oz. so prejeli pojasnilo, da bo to tema druga delavnice. Podal je tudi prepričanje, da s takimi delavnicami ne bomo prišli do željenih rezultatov. Na delavnici so bile podane pripombe, upati je da bodo upoštevane in bo vsebina druge že načrtovane delavnica bolj konkretna.

Ob tej tematiki je Valter Adamič opozoril, da Zakon o izenačevanju možnosti invalidov postavlja 12.12.2025 kot datum do katerega mora biti zagotovljena dostopnost objektov za invalide. Objekti, ki pogojev ne bodo izpolnjevali, bodo izgubili status objektov v javni rabi. MONG je leta 2012 pridobila listino »Občina pa meri invalidov«, v letu 2021 je bil sprejet Strateški načrt dostopnosti za MONG in pripravljen Akcijski načrt dostopnosti za obdobje 2021-2024. Svetnik Adamič meni, da še ni vse postorjeno predlaga, da ostali svetniki v svojih okrajih preverijo ali imajo objekti javnega značaja urejen dostop za invalide.

**Ad4)**

Program prireditev v okviru EPK 2025

V razpravi na to temo se je izoblikovalo mnenje, da bi prevelika razpršenost dodeljenih sredstev ne dosegla namen, za katerega so sredstva dodeljena in da je potrebno oblikovati in predlagati nekaj izbranih tematsko primernih dogodkov. Podani so štirje predlogi:

Oton Mozetič predlaga dva dogodka: »Večer je ljubica« -domača beseda v glasbi petju in plesu ter »Vince nam zdravje da« - martinovanje, običaji, tradicija in kultura pitja v besedi, glasbi ter plesu (pri nas in sosednjih deželah).

Ingrid Černe predlaga organizacijo in izvedbo dogodka Mednarodni ex-tempore – Mednarodni slikarski ex tempore in razstava v galeriji Frnaža.

Sanja Markočič in Vesna Vitez predlagata dogodek »Goriški dan – Festival kulture«

**Sklep 4.1: Predlagatelji dogodkov pripravijo okvirni program dogodkov (termin, sodelujoča društva, predvideni znesek) in podatke, z izpolnjenim obrazcem za predloge prireditev v sklopu EPK 2025, posredujejo na MONG do 25.10.2024.**

Sklep je bil soglasno sprejet.

**Ad5)**

Potrditev naročilnic in pogodb

Za projekt zasaditev dreves ob 60. letnici KS sta bila poslana dva poziva. Odzvala se je Komunala d.d. Ponudba obsega zasaditev in celotno oskrbo 34 dreves na različnih lokacijah. Znesek na ponudbi je 25.528 € brez DDV oz. 29.261€ z DDV. V ponudbi oz. pogodbi o zasaditvi je potrebno dodati podatek o velikosti posajenih dreves in možnosti zmanjšanja števila dreves v kolikor bi se ob pripravi sadilne jame ugotovilo, da je izbrana lokacija neprimerna za zasaditev drevnin.

**Sklep 5:1: Naročilnica za Komunala d.d. za zasaditev dreves se potrdi.**

Sklep je bil soglasno sprejet.

**Ad 6)**

Vprašanje in pobude, razno

* Gregor Humar je svetnike seznanil z informacijo, da je pripravljen idejni načrt za ureditev Ulice Šantlovih (most čez Koren, križišče s Streliško in Škrabčevo, križišče s Streliško proti dijaškemu domu). Javna razgrnitev bo predvidoma 13.11.2024 v prostorih KS.
* Radovan Ličen je svetnikom predstavil pobudo krajanov Pristave za izgradnjo optičnega omrežja v naselju Pristava.

**Sklep 6.1 Pobuda za izgradnjo optičnega omrežja v naselju Pristava se naslovi na pristojno pisarno MONG.**

Sklep je bil soglasno sprejet.

* Gregor Humar predstavi vabilo Zavoda za turizem sodelovanje na dogodkih ob Martinovem in v božično-novoletnem času.

**Sklep 6.2: Sanja Markočič in Vesna Vitez kontaktirata Zavod za turizem in pripravita osnutek dogovora o sodelovanju na dogodkih ob Martinovem in v božično-novoletnem času.**

Sklep je bil soglasno sprejet.

Seja se je zaključila ob 20.30

Številka: 900-20/2024

Zapisnik je bil sprejet na 23. seji Sveta KSNG, ki je bila 22. 11. 2024.

Zapisal:

Radovan Ličen

Predsednik Sveta KS Nova Gorica:

Gregor Humar